სიცილიის ოქროს ბულა
სიცილიის ოქროს ბულა (ჩეხ. Zlatá bula sicilská, ლათ. Bulla Aurea) — დოკუმენტი, რომელიც 1212 წლის 26 სექტემბერს ბაზელში რომაელმა (გერმანელმა) ფრიდრიხ II ჰოენშტაუფენმა (მომავალში საღვთო რომის იმპერიის იმპერატორი) გადასცა ჩეხეთის მეფეს, პრჟემისლ I ოტოკარს. დოკუმენტმა დაამტკიცა მისი სამეფო წოდება და დააწესა მისი მემკვიდრეობითობა, ასევე მიანიჭა რიგი პრივილიეგიები.